CELEX: 32018R0189
Language: et
Date: 2017-11-23 00:00:00
Title: Komisjoni delegeeritud määrus (EL) 2018/189, 23. november 2017, millega muudetakse delegeeritud määrust (EL) nr 1395/2014, millega kehtestatakse tagasiheitekava seoses teatavate väikeste pelaagiliste liikide püügiga ja tööndusliku kalapüügiga Põhjameres

9.2.2018   
            
            
               ET
            
            
               Euroopa Liidu Teataja
            
            
               L 36/4
            
         KOMISJONI DELEGEERITUD MÄÄRUS (EL) 2018/189,
   23. november 2017,
   millega muudetakse delegeeritud määrust (EL) nr 1395/2014, millega kehtestatakse tagasiheitekava seoses teatavate väikeste pelaagiliste liikide püügiga ja tööndusliku kalapüügiga Põhjameres
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ, (1) eriti selle artikli 15 lõiget 6 ning artikli 18 lõikeid 1 ja 3,
   ning arvestades järgmist:
   
               (1)
            
            
               Määruse (EL) nr 1380/2013 eesmärk on kaotada järk-järgult tagasiheide kogu liidu kalanduses, kehtestades selliste liikide püügi lossimise kohustuse, mille suhtes kohaldatakse püügi piirnorme.
            
         
               (2)
            
            
               Määruse (EL) nr 1380/2013 artikli 15 lõikega 6 on komisjonile antud õigus võtta delegeeritud õigusaktiga kuni kolmeks aastaks vastu tagasiheitekavad, mida on võimalik üks kord uuendada ja mis põhinevad ühistel soovitustel, mille on välja töötanud liikmesriigid koos asjaomaste nõuandekomisjonidega.
            
         
               (3)
            
            
               Komisjoni delegeeritud määrusega (EL) nr 1395/2014 (2) kehtestati tagasiheitekava seoses teatavate väikeste pelaagiliste liikide püügiga ja tööndusliku kalapüügiga Põhjameres, et lihtsustada teatavate paindlikkusmehhanismide abil lossimiskohustuse rakendamist.
            
         
               (4)
            
            
               Kõikide liikide lossimiskohustuse suhtes tehtavaid erandeid võib täpsustada vastavalt määruse (EL) nr 1380/2013 artikli 15 lõike 5 punktile c seoses liikidega, mille puhul teaduslikest tõenditest nähtub, et selektiivsuse suurendamist on väga raske saavutada või kus soovimatu saagi käsitlemine hõlmab ebaproportsionaalselt suuri kulusid (vähese tähtsusega erandid).
            
         
               (5)
            
            
               Belgial, Taanil, Prantsusmaal, Saksamaal, Madalmaadel, Rootsil ja Ühendkuningriigil on otsene huvi kalavarude majandamiseks Põhjameres. Pärast konsulteerimist Põhjamere nõuandekomisjoni ja pelaagiliste liikide nõuandekomisjoniga esitasid kõnealused liikmesriigid 31. mail 2017 komisjonile ühise soovituse.
            
         
               (6)
            
            
               Ühises soovituses tehakse ettepanek kohaldada 2018., 2019. ja 2020. aastal vähese tähtsusega erandit kuni 1 % makrelli, stauriidide, heeringa ja merlangi aastasest kogusaagist väikeste pelaagiliste liikide püügi puhul, mille sihtliigid ICESi IVb ja c rajoonis lõuna pool 54° põhjalaiust on makrell, stauriidid ja heeringas ning mille jaoks kasutatakse kuni 25-meetrise kogupikkusega pelaagilise püügi traale (OTM ja PTM).
            
         
               (7)
            
            
               Liikmesriigid esitasid tõendid, millega näidati, et asjaomaste liikide soovimatu saagi käitlemise kulud on ebaproportsionaalselt suured. Kalanduse teadus-, tehnika- ja majanduskomitee (STECF) vaatas tõendid läbi. STECF märkis, et vähese tähtsusega erand võib motiveerida asjaomaseid laevu kohandama oma tegutsemistavasid ja jätkata uurimistegevust selektiivsuse suurendamiseks. Seega võib soovitatud erandi lisada delegeeritud määrusesse (EL) nr 1395/2014.
            
         
               (8)
            
            
               Tagasiheitekava kestust tuleks seega pikendada 31. detsembrini 2020.
            
         
               (9)
            
            
               Delegeeritud määruse (EL) nr 1395/2014 artiklites 2, 4 ja 4a on vastavalt sätestatud ellujäämuse erand makrelli- ja heeringasaagi suhtes seinnoodaga kalapüügi puhul, saagi dokumenteerimine ja kilupüügi tehnilised meetmed. Ellujäämuse erandile andis positiivse hinnangu STECF 2014. aastal ja kilupüügi tehnilistele meetmetele andis positiivse hinnangu Rahvusvaheline Mereuurimise Nõukogu (ICES) 2017. aastal. Komisjon leiab, et tõendid, millel kõnealune hinnang põhines, kehtivad järgmised kolm aastat. Seepärast on asjakohane pikendada meetmete kohaldamist 2020. aastani.
            
         
               (10)
            
            
               Delegeeritud määrust (EL) nr 1395/2014 ja selle lisa tuleks vastavalt muuta.
            
         
               (11)
            
            
               Kuna käesoleva määrusega ettenähtud meetmed mõjutavad otseselt majandustegevust, mis on seotud liidu laevade kalapüügihooaja ja selle kavandamisega, peaks käesolev määrus jõustuma kohe pärast selle avaldamist. Kuna komisjoni delegeeritud määrusega (EL) nr 1395/2014 kehtestatud tagasiheitekava lõpeb 31. detsembril 2017, tuleks käesolevat määrust kohaldada alates 1. jaanuarist 2018,
            
         ON VASTU VÕTNUD KÄESOLEVA MÄÄRUSE:
   Artikkel 1
   Delegeeritud määrust (EL) nr 1395/2014 muudetakse järgmiselt.
   
               1)
            
            
               Artikli 3 pealkiri asendatakse järgmisega: „Vähese tähtsusega erandid 2015. ja 2016. aastal“
            
         
               2)
            
            
               Lisatakse järgmine artikkel 3a:
               „Artikkel 3a
               Vähese tähtsusega erandid 2018., 2019. ja 2020. aastal
               Erandina määruse (EL) nr 1380/2013 artikli 15 lõikest 1 võib 2018., 2019. ja 2020. aastal tagasi heita kuni 1 % makrelli, stauriidide, heeringa ja merlangi aastasest kogusaagist pelaagilise traalpüügi puhul, mille sihtliigid ICESi IVb ja c rajoonis lõuna pool 54° põhjalaiust on makrell, stauriidid ja heeringas ning mille jaoks kasutatakse kuni 25-meetrise kogupikkusega pelaagilise püügi traale (OTM ja PTM).“
            
         
               3)
            
            
               Artikli 5 teine lõik asendatakse järgmisega:
               „Seda kohaldatakse 1. jaanuarist 2015 kuni 31. detsembrini 2020.“
            
         
               4)
            
            
               Lisa asendatakse käesoleva määruse lisas esitatud tekstiga.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2018.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. november 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 28.12.2013, lk 22.
   
      (2)  Komisjoni 20. oktoobri 2014. aasta delegeeritud määrus (EL) nr 1395/2014, millega kehtestatakse tagasiheitekava seoses teatavate väikeste pelaagiliste liikide püügiga ja tööstusliku kalapüügiga Põhjameres (ELT L 370, 30.12.2014, lk 35).
   
      LISA
      „
            LISA
            
                        1.
                     
                     
                        Väikeste pelaagiliste liikide püük ICESi IIIa alarajoonis (Skagerrak ja Kattegat)
                        
                                    Kood
                                 
                                 
                                    Pelaagilise püügi vahendid
                                 
                                 
                                    Sihtliigid
                                 
                              
                                    OTM ja PTM
                                 
                                 
                                    Traallaudadega põhjatraalid ja kaksiktraalid
                                 
                                 
                                    Heeringas, makrell, põhjaputassuu, stauriidid, kilu (inimtoiduks)
                                 
                              
                                    PS
                                 
                                 
                                    Seinnoot
                                 
                                 
                                    Heeringas, makrell, stauriidid, kilu (inimtoiduks)
                                 
                              
                                    OTB ja PTB (1)
                                    
                                 
                                 
                                    Traallaudadega põhjatraal ja põhja-kaksiktraal
                                 
                                 
                                    Heeringas, makrell, kilu (inimtoiduks)
                                 
                              
                                    GNS ja GND (2)
                                    
                                 
                                 
                                    Ankurdatud nakkevõrgud ja nakkevõrgud (triivivad)
                                 
                                 
                                    Makrell, heeringas
                                 
                              
                                    LLS, LHP
                                 
                                 
                                    Ankurdatud õngejadad, ridvata õnged ja ridvaga õnged (käsitsi juhitavad) ning ridvata õnged ja ridvaga õnged (mehhaniseeritud)
                                 
                                 
                                    Makrell
                                 
                              
                                    MIS
                                 
                                 
                                    Erinevad püügiriistad, sh mõrrad, lõkspüünised ja seisevnoodad
                                 
                                 
                                    Makrell, heeringas, kilu (inimtoiduks)
                                 
                              
                  
                        2.
                     
                     
                        Väikeste pelaagiliste liikide püük ICESi IV alapiirkonnas (Põhjameri)
                        
                                    Kood
                                 
                                 
                                    Pelaagilise püügi vahendid
                                 
                                 
                                    Kvoodi alla kuuluvad sihtliigid
                                 
                              
                                    OTM ja PTM
                                 
                                 
                                    Traallaudadega põhjatraalid ja kaksiktraalid (sh TR3)
                                 
                                 
                                    Heeringas, makrell, stauriidid, põhjaatlandi hõbekala, põhjaputassuu, kilu (inimtoiduks)
                                 
                              
                                    PS
                                 
                                 
                                    Seinnoot
                                 
                                 
                                    Heeringas, makrell, stauriidid, põhjaputassuu
                                 
                              
                                    GNS ja GND (3)
                                    
                                 
                                 
                                    Ankurdatud nakkevõrgud ja nakkevõrgud (triivivad)
                                 
                                 
                                    Makrell, heeringas
                                 
                              
                                    GTR
                                 
                                 
                                    Abarad
                                 
                                 
                                    Makrell
                                 
                              
                                    LLS, LHP ja LHM
                                 
                                 
                                    Ankurdatud õngejadad, ridvata õnged ja ridvaga õnged (käsitsi juhitavad) ning ridvata õnged ja ridvaga õnged (mehhaniseeritud)
                                 
                                 
                                    Makrell
                                 
                              
                                    MIS
                                 
                                 
                                    Erinevad püügiriistad, sh mõrrad, lõkspüünised ja seisevnoodad
                                 
                                 
                                    Heeringas, kilu (inimtoiduks)
                                 
                              
                  
                        3.
                     
                     
                        Muud laevad, mis püüavad sihtliigina määruse (EL) nr 1380/2013 artikli 15 lõike 1 punktis a osutatud väikesi pelaagilisi liike, mida ei ole nimetatud käesoleva lisa punktides 1 ja 2
                     
                  
                        4.
                     
                     
                        Töönduslik kalapüük liidu vete ICESi IIIa alarajoonis ja IV alapiirkonnas
                        
                                    Kood
                                 
                                 
                                    Püügivahend
                                 
                                 
                                    Kvoodi alla kuuluvad sihtliigid
                                 
                              
                                    Iga liiki traal
                                 
                                 
                                    Traal võrgusilma suurusega alla 32 mm
                                 
                                 
                                    Tobias, kilu, norra tursik
                                 
                              
                                    PS
                                 
                                 
                                    Seinnoodad
                                 
                                 
                                    Tobias, kilu, norra tursik
                                 
                              
                  “
      
         (1)  Traallaudadega põhjatraal ja põhja-kaksiktraal võrgusilma suurusega < 70 mm.
      
         (2)  Võrgusilma suurusega 50–99 mm.
      
         (3)  Võrgusilma suurusega 50–90 mm.